CELEX: 31982R1683
Language: el
Date: 1982-06-29 00:00:00
Title: Κανονισμός (EOK) αριθ. 1683/82 τής Επιτροπής τής 29ης Ιουνίου 1982 περί υποβολής σέ ποσοτικούς περιορισμούς τών εισαγωγών ορισμένων κλωστοϋφαντουργικών προϊόντων καταγωγής Τουρκίας

Avis juridique important

|

31982R1683

Κανονισμός (EOK) αριθ. 1683/82 τής Επιτροπής τής 29ης Ιουνίου 1982 περί υποβολής σέ ποσοτικούς περιορισμούς τών εισαγωγών ορισμένων κλωστοϋφαντουργικών προϊόντων καταγωγής Τουρκίας  

Επίσημη Εφημερίδα αριθ. L 186 της 30/06/1982 σ. 0020 - 0021

***** ΚΑΝΟΝΙΣΜΟΣ (ΕΟΚ) αριθ. 1683/82 ΤΗΣ ΕΠΙΤΡΟΠΗΣ  της 29ης Ιουνίου 1982  περί υποβολής σε ποσοτικούς περιορισμούς των εισαγωγών ορισμένων κλωστοϋφα- ντουργικών προϊόντων καταγωγής Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1842/71 του Συμβουλίου της 21ης Ιουνίου 1971 (1), και ιδίως το άρθρο 1,  την επίσημη αίτηση που υπέβαλε η Γαλλία μετά από διαβούλευση στο πλαίσιο της Συμβουλευτικής Επιτροπής που συστάθηκε με βάση το άρθρο 3 του εν λόγω κανονισμού,  Εκτιμώντας:  ότι οι εισαγωγές υποκαμίσων στη γαλλική αγορά σημείωσαν σημαντική αύξηση, ιδιαίτερα από το 1979 και μετά, ενώ ταυτόχρονα μειώθηκε η κατανάλωση, πράγμα που προκάλεσε αύξηση περίπου 25 % του ποσοστού διεισδύσεως των εισαγωγών, το οποίο ανέρχεται σήμερα σε 40 %· ότι από αυτό προέκυψε σημαντική και συνεχής πτώση της παραγωγής, κλείσμο εργοστασίων και απώλεια πολυάριθμων θέσεων απασχολήσεως·  ότι εξαιτίας της καταστάσεως αυτής οι εισαγωγές υποκαμίσων καταγωγής των περισσοτέρων προμηθευτριών χωρών χαμηλού κόστους υποβλήθηκαν σε κοινοτικό καθεστώς παροχής αδείας και ποσοτικού περιορισμού·  ότι οι εισαγωγές στη Γαλλία υποκαμίσων καταγωγής Τουρκίας αντιπροσώπευαν το 1981 ποσοστό 8,4 % των συνολικών εισαγωγών του προϊόντος αυτού και ότι κατά τη διάρκεια των δύο πρώτων μηνών του 1982 οι εισαγωγές καταγωγής Τουρκίας έφθασαν ήδη στο 47 % των εισαγωγών του 1981, γεγονός που αντιστοιχεί σε αύξηση κατά 650 % σε σχέση με την ίδια περίοδο του 1981·  ότι η εξαιρετικά απότομη αύξηση, κατά τους τελευταίους μήνες, των εισαγωγών στη Γαλλία υποκαμίσων καταγωγής Τουρκίας, συνέβαλε στην επιδείνωση της καταστάσεως αναταραχής στην αγορά αυτή·  ότι, εξαιτίας αυτής της καταστάσεως, η Επιτροπή ενέκρινε, μέσω του κανονισμού (ΕΟΚ) αριθ. 876/82 της 15ης Απριλίου 1982 (2), την αναστολή των εισαγωγών υποκαμίσων καταγωγής Τουρκίας, μέχρι τις 30 Ιουνίου 1982·  ότι οι εισαγωγές στη Γαλλία υποκαμίσων καταγωγής Τουρκίας, κατά τη διάρκεια των τεσσάρων πρώτων μηνών του 1982, ανήλθαν ήδη στο 95,6 % των εισαγωγών του 1981, που αντιστοιχεί σε μια αύξηση 345 % σε σχέση με την ίδια περίοδο του 1981·  ότι, για να αποφευχθεί μια ανεπανόρθωτη ζημία στους παραγωγούς της Γαλλίας και μία σοβαρή αλλοίωση της οικονομικής κατάστασης στην περιοχή αυτή της Κοινότητας, φαίνεται αναγκαία, στις συνθήκες αυτές, η εφαρμογή μέτρων διασφάλισης που να υποβάλουν τις εισαγωγές αυτές σε ποσοτικό περιορισμό μέχρι το τέλος του έτους 1982,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η εισαγωγή στη Γαλλία των κλωστοϋφαντουργικών προϊόντων της κατηγορίας 8, που αναφέρονται στο παράρτημα και κατάγονται από την Τουρκία, υπόκειται μέχρι τις 31 Δεκεμβρίου 1982 σε έναν ποσοτικό περιορισμό που καθορίζεται στο ίδιο παράρτημα.  2. Οι διατάξεις της προηγούμενης παραγράφου δεν ισχύουν για τα προϊόντα που έχουν ήδη φορτωθεί και είναι καθ' οδόν προς την Κοινότητα πριν από την έναρξη ισχύος του κανονισμού (ΕΟΚ) αριθ. 876/82.  3. Οι ποσότητες που εισήχθησαν μεταξύ της 1ης Ιανουαρίου 1982 και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από το ποσοτικό όριο που καθορίζεται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουνίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 192 της 26. 8. 1971, σ. 14.  (2) ΕΕ αριθ. L 101 της 16. 4. 1982, σ. 43.   ΠΑΡΑΡΤΗΜΑ  1.2.3.4.5.6 //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1982)   // Περιγραφή εμπορευμάτων   // Κράτος  μέλος  // Ποσοτικά όρια από  1ης Ιανουαρίου έως  31ης Δεκεμβρίου 1982  //   //   //   //   //   //   // 8  // 61.03 Α   //  61.03-11, 15, 19  // Εσώρουχα ανδρών και παίδων, συμπεριλαμβανομένων των περιλαιμίων, περιτραχηλίων, επιστηθίων και μανικετίων:  Υποκάμισα και υποκαμισάκια υφασμένα, ανδρών και παίδων, εξ ερίου, βάμβακος ή συνθετικών ή τεχνητών ινών  // Γαλλία   // 1 956 000 τεμάχια  //   //   //   //   //   //